ສຳພາດ ທ່ານເສລີ ເທບທະພອນ ນັກເຄື່ອນໄຫວ ລາວ- ອາເມຣິກັນ ຜູ້ຫ້າວຫັນ
ທ່ານເສລີ ເທບທະພອນ ນຶ່ງໃນນັກເຄື່ອນໄຫວ ທີ່ລິເລີ້ມປະສານງານ ໃຫ້ມີການສ້າງຕັ້ງ ສາຍພົວພັນ ດ້ານການຄ້າ ແບບປົກກະຕິ ລະຫວ່າງລາວ ແລະ ສະຫະລັດ.
ທ່ານຜູ້ຟັງທີ່ເຄົາລົບທັງຫຼາຍ ໃນລາຍການຊີວິດຊາວລາວ ແລງ ວັນພະຫັດມື້ນີ້ ເຮົາຈະນຳເອົາການສຳພາດ ກັບທ່ານເສລີ ເທບ ພະພອນ ນັກເຄື່ອນໄຫວ ເພື່ອຊີວິດການເປັນຢູ່ໃນ ສປປ ລາວ ທ່ານເສລີ ເປັນຄົນອາເມຣິກັນ ເຊື້ອສາຍລາວ ຄົນສຳຄັນ ທີ່ໄດ້ ວາງບົດບາດຮ້ອງຂໍໃຫ້ລັດຖະບານສະຫະລັດເປີດຄືນໃໝ່ການ ແລກປ່ຽນການຄ້າ ກັບ ສປປ ລາວ ຊຶ່ງໄດ້ຖືກຮັບຮູ້ ແລະເລີ້ມເກີດຄືນມາຕັ້ງແຕ່ປີ 2002 ປັດຈຸບັນນີ້ ທ່ານເສລີ ຍັງມີຄວາມເປັນຫ່ວງ ກ່ຽວກັບສະພາບການເປັນຢູ່ ໃນ ສປປ ລາວ ຊຶ່ງ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ປັດຈຸບັນ ທ່ານເສລີ ເທບພະພອນ ຕັ້ງຖິ່ນຖານ ຢູ່ເຂດ Bay area ຂົງເຂດນະຄອນ San Francisco ລັດ California ທາງພາກຕາເວັນຕົກສະຫະລັດ ໃນຕົ້ນປີ 2000 ທ່ານເສລີ ໄດ້ເລີ້ມເຄື່ອນໄຫວໜັກ ຮັບໃຊ້ປະຊາຄົມລາວ-ອາເມຣິກັນ ແລະ ລັດຖບານ ສປປ ລາວ ເພື່ອສ້າງສາຍສຳພັນຄືນໃໝ່ ເພື່ອແລກປ່ຽນການຄ້າ ແບບປົກກະຕິ ຫລື Normal Trade Relations (NTR) ທີ່ຂາດສະບັ້ນໄປ ໃນຊົ່ວໄລຍະນຶ່ງ ແລະໄດ້ອອກນຳໃຊ້ຄືນ ມາຈົນເຖິງເທົ້າປັດຈຸບັນນີ້ ແຕ່ກ່ອນອຶ່ນເຮົາມາເຂົ້າໃຈກັນ ເຖິງຄວາມເປັນມາຂອງ ສຸພາບບູຣຸດ ຜູ້ເສຍສະລະຄົນນີ້ ກ່ອນເໜາະວ່າ ຜູ້ກ່ຽວແມ່ນໃຜ ມາຈາກໃສ ແລະເປັນຫຍັງ ຈຶ່ງໄດ້ກາຍມາເປັນ ຜູ້ສຳຄັນ ຄົນນຶ່ງ ທ່ານເສລີ ເທບທະພອນ ແມ່ນລູກບ້ານຫລານເມືອງແຂວງໄຊຍະບູລີ ອະດີດທະ ຫານກອງທັບພາກນຶ່ງ ຝ່າຍຂ່າວແລະສື່ສານ ຈາກປີ 1972-1975 ຢູ່ໃນສະໄໝສົງຄາມລັບໃນລາວນັ້ນ ທ່ານເສລີ ໄດ້ປະສານງານການສູ້ລົບກັບໜ່ວຍກອງ ໂຈນພິເສດຫລື Special Guerilla Unit (SGU) ທີ່ຮູ້ກັນອີກວ່າ ທະຫານຮັບຈ້າງສະຫະ ລັດ ຫລັງຈາກຄະນະປະເທດລາວ ໄດ້ເຂົ້າກຳອຳນາດໃນປີ 1975 ແລ້ວ ທ່ານເສລີກໍໄດ້ ຫລົບໜີອອກຈາກເມືອງລາວ ມາຢູ່ສູນອົບພະຍົບປະເທດໄທ ໄດ້ໃຊ້ຊີວິດຢູ່ແຫ່ງດັ່ງກ່າວ ເປັນເວລາສີ່ປີ ແລະຕໍ່ມາ ຈຶ່ງໄດ້ເຂົ້າມາຕັ້ງຖິ່ນຖານ ຢູ່ເຂດປາກອ່າວ ຫລື Bay Area ໃນ ລັດ California ໃນປີ 1979 ທ່ານເສລີ ເປັນຜູ້ທີ່ຮູ້ກັນດີໃນວົງສັງຄົມລາວ ເພາະວ່າ ທ່ານໄດ້ເປັນເຈົ້າໜ້າທີ່ສັງຄົມສົງ ເຄາະ ທີ່ໄດ້ນຳພາການຕັ້ງຖິ່ນຖານຂອງຊາວອົບພະຍົບ ໂດຍສະເພາະບັນດາເຜົ່າລາວ ຕ່າງໆ ນອກນັ້ນ ທ່ານຍັງໄດ້ປະສານງານກັບ ອົງການຕັ້ງຖິ່ນຖານທ້ອງຖິ່ນ ອົງການລະ ດັບລັດ ແລະລັດຖະບານກາງນຳ ເນື່ອງຈາກວ່າ ຍັງມີຄວາມເປັນຫ່ວງບ້ານເກີດເມືອງນອນຂອງຕົນ ທີ່ເຄີຍໄດ້ຖືກປົກປິດ ຊຶ່ງຕໍ່ມາຄ່ອຍໆໄຂປະຕູອອກສູ່ໂລກພາຍນອກພາຍໃຕ້ນະໂຍບາຍ “ຈີນຕະນາການໃໝ່” ຈຶ່ງເປັນການເປີດໂອກາດ ໃຫ້ ທ່ານເສລີ ໄດ້ອາສາສະມັກ ເຂົ້າພົວພັນ ກັບສະຖານທູດ ສປປລາວ ທີ່ນະຄອນຫລວງວໍຊິງຕັນ ຊຶ່ງເວລານັ້ນແມ່ນ ພະນະທ່ານ ເອກອັກຄະລັດຖະ ທູດຫວ່າງ ຣັດຕະນະວົງ ເປັນຜູ້ປະສານງານ ໃນປີ 1989 ທ່ານເສລີ ໄດ້ກັບຄືນເມືອປະເທດລາວ ເປັນເທື່ອທຳອິດ ແລ້ວຫລັງຈາກນັ້ນ ກໍໄດ້ທ່ຽວໄປມາຢູ່ຕະຫລອດ ເພື່ອພົບປະກັບ ເຈົ້າໜ້າທີ່ຂັ້ນສູງຂອງ ສປປ ລາວ ທ່ານ ເສລີ ໄດ້ສົນທະນາວາງແຜນຂໍຮ້ອງ ໃຫ້ມີການແລກປ່ຽນ ການຄ້າ ລະຫວ່າງ ສປປ ລາວ ກັບ ສະຫະລັດ ໃນປີ 2001 ເອກອັກຄະລັດຖະທູດ ສະຫະລັດ ທ່ານ Douglas A Hardwick ໄດ້ເລີ້ມມາປະຈຳການຢູ່ ສປປ ລາວ ແລະທ່ານແມ່ນຜູ້ນຶ່ງທີ່ໄດ້ປະສານງານ ລິເລີ້ມ ກ່ຽວກັບວຽກການດັ່ງກ່າວ ທ່ານເສລີ ໄດ້ກ່າວຕໍ່ ວີໂອເອ ໃນຂັ້ນເລີ້ິມຕົ້ນນີ້ວ່າ: ທ່ານເສລີ ໄດ້ເລົ່າເຖິງອຸບປະສັກຕ່າງໆນາໆ ການຂັດແຍ້ງກັນ ການຂັດຂວາງຈາກຝ່າຍ ຄ້ານທີ່ບໍ່ຢາກໃຫ້ສະພາຮັບຮູ້ ໃຫ້ມີການແລກປ່ຽນການຄ້າກັບ ສປປ ລາວ ແລະຫົນທາງ ອັນຍາວນານກ່ຽວກັບເລື້ອງນີ້ ທ່ານເສລີ ກ່າວຕໍ່ ວີໂອເອ ໃນຕອນນີ້ວ່າ : ທ່ານເສລີ ໄດ້ອາສາສະມັກ ເພື່ອປະຊາຄົມ ທຽວໄປມາລະຫວ່າງ ສະຫະລັດ ກັບ ປະເທດ ລາວ ປະສານງານກັບ ບັນດາເຈົ້າໜ້າທີ່ກ່ຽວຂ້ອງທຸກລະດັບ ແລະໃນທີ່ສຸດກໍໄດ້ນຳມາຊຶ່ງ ຜົນສຳເລັດ ທ່ານເສລີ ໄດ້ຖືກຍົກຍ້ອງເປັນຢ່າງດີ ພ້ອມທັງໄດ້ຮັບ ຫລຽນກາຄຳຊອບ ຈາກ ລັດຖບານ ສປປ ລາວ ຈາກຜົນງານ ທີ່ທ່ານໄດ້ວາງບົດບາດເອົາໄວ້ ທ່ານໄດ້ເລົ່າ ເຖິງຄວາມຮູ້ສຶກ ແລະປະສົບການຂອງການໄດ້ມາ ຊຶ່ງການແລກປ່ຽນການຄ້າ ລະຫວ່າງ ລາວ ກັບສະຫະລັດ ໃນລະຍະ 13 ປີທີ່ຜ່ານມາວ່າ : ເຖິງແມ່ນວ່າ ການເປີດຄືນແລກປ່ຽນການຄ້າ ລະຫວ່າງ ສປປ ລາວ ກັບ ສະຫະລັດ ໄດ້ ບັນລຸຜ່ານພົ້ນໄປແລ້ວກໍຕາມ ແຕ່ມາບັດນີ້ ທ່ານເສລີ ກໍໄດ້ສັງເກດເຫັນບັນຫາຊຳເຮື້ອ ນອງນັນ ກ່ຽວກັບການຕັດປ່າໄມ້ດົງດິບຢູ່ໃນເມືອງລາວ ຢ່າງບໍ່ລົດລະ ຊຶ່ງ ທ່ານເສລີໄດ້ ກ່າວສະຫລຸບມ້ວນທ້າຍດັ່ງນີ້ : ນັ້ນແມ່ນການສຳພາດກັບ ທ່ານເສລີ ເທບທະພອນ ນັກເຄື່ອນໄຫວ ທີ່ຫ້າວຫັນ ເພື່ອ ປະຊາຄົມ ໃນ ສປປ ລາວ ແລະ ສະຫະລັດ